Jäyhä Jököttäjä

Jäyhä Jököttäjä () on Carl Barksin käsikirjoittama ja piirtämä sarjakuvatarina vuodelta 1946.The Smugsnorkle Squattie  Inducks. Viitattu 8.3.2017.

 Juoni 
pienoiskuva|Aku Ankka houkuttelemassa Hurtta III Henkevää puhumaan.
Tupu, Hupu ja Lupu haluaisivat ottaa hoidettavakseen kaverinsa koiran, mutta Aku Ankka ei halua sekarotuista eläintä, vaan ostaa nerokkaaksi kehumansa jäyhä jököttäjä -rotuisen, Hurtta III Henkevä -nimisen koiran. Aku yrittää saada koiransa tekemään erilaisia temppuja, mutta se ei suostu liikahtamaankaan: pojat tajuavat jäyhän jököttäjän olevan lähes aivoton, ja nauravat asialle. Lopulta Aku saa tietää, että jäyhä jököttäjä osaa noutaa keppejä. Vähä-älyinen koira tuo kuitenkin vahingossa hänelle kepin sijasta dynamiittipötkön, jonka Aku on vähällä heittää kotinsa seinää päin, mutta poikien koira pelastaa talon nappaamalla pötkön ilmasta.

 Julkaisuhistoria 

Jäyhä Jököttäjä julkaistiin ensimmäistä kertaa Walt Disney’s Comics and Stories -lehden numerossa 70 vuonna 1946. Suomessa tarina julkaistiin ensimmäistä kertaa Aku Ankka -lehden numerossa 09/1977.

 Lähteet 

Luokka:Carl Barksin sarjakuvatarinat